Mórágy Község Önkormányzata

2024. ÉVES ÖSSZEFOGLALÓ ELLENŐRZÉSI JELENTÉS
VEZETŐI ÖSSZEFOGLALÓ
Az éves ellenőrzési jelentés a Pénzügyminisztérium által 2024. augusztusában kiadott módszertan szerint került összeállításra.
A 2024. évi ellenőrzési tervet a Magyarország helyi önkormányzatairól szóló 2011. évi CLXXXIX: törvény (továbbiakban: Mötv.), az államháztartásról szóló 2011. évi CXCV. törvény (a továbbiakban: Áht.) 62. §-ában, valamint a költségvetési szervek Belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) figyelembevételével készítették el. 

A belső ellenőrzés – az Áht. vonatkozó jogszabályi helye szerint – független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje. A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet kockázatkezelési, ellenőrzési és irányítási eljárásainak hatékonyságát. 

A jogszabályoknak és belső szabályzatoknak való megfelelést, valamint a gazdaságosságot, hatékonyságot és eredményességet vizsgálva a belső ellenőrzés megállapításokat és ajánlásokat fogalmaz meg a költségvetési szerv vezetője részére. 

A belső ellenőrzés feladata:

a/ vizsgálni és értékelni a folyamatba épített, előzetes és utólagos vezetői ellenőrzési rendszerek kiépítésének, működésének jogszabályoknak és szabályzatoknak való megfelelését;

b/ vizsgálni és értékelni a pénzügyi irányítási és ellenőrzési rendszerek működésének gazdaságosságát, hatékonyságát és eredményességét;

c/ vizsgálni a rendelkezésre álló erőforrásokkal való gazdálkodást, a vagyon megóvását és gyarapítását, valamint az elszámolások, beszámolók megbízhatóságát;

d/ a vizsgált folyamatokkal kapcsolatban megállapításokat és ajánlásokat tenni, valamint elemzéseket, értékeléseket készíteni a költségvetési szerv vezetője számára a költségvetési szerv működése eredményességének növelése, valamint a folyamatba épített, előzetes és utólagos vezetői ellenőrzési, és a belső ellenőrzési rendszerek javítása, továbbfejlesztése érdekében;

e/ ajánlásokat és javaslatokat megfogalmazni a kockázati tényezők, hiányosságok megszüntetése, kiküszöbölése érdekében;

f/ nyomon követni az ellenőrzési jelentések alapján megtett intézkedéseket. 

A belső ellenőrzési tevékenység módszerei:

· szabályszerűségi -, 

· pénzügyi -,

· rendszer -,

· és a teljesítmény-ellenőrzések.
A belső ellenőrzést végző személyek munkájukat a vonatkozó jogszabályok, a Pénzügyminiszter által közzétett módszertani útmutatók, a nemzetközi belső ellenőrzési standardok és a költségvetési szerv vezetője által jóváhagyott belső ellenőrzési kézikönyv szerint végzik. 

A belső ellenőrzési folyamat során megvalósítja a vonatkozó jogszabályokban körülírt ellenőrzési folyamat elemeit:

· a tervezés előkészítését,

· a kockázatelemzést,

· a tervezést,

· az ellenőrzés végrehajtását,

· a jelentéskészítést,

· a nyomon követést,

· és az utóvizsgálatot.

A belső ellenőrzés célja, hogy

· vizsgálja a szervezet működésének szabályozottságát, a tevékenység gyakorlása során a hatályos jogszabályok, belső szabályzatok és vezetői rendelkezések betartását, 

· ellenőrizze, és javaslataival folyamatosan fejlessze a folyamatba épített előzetes és utólagos, vezetői ellenőrzés érvényesülését,

· megállapítsa, hogy a vagyonnal szabályszerűen, szabályozottan, gazdaságosan, hatékonyan gazdálkodnak-e?

TARTALOMJEGYZÉK

I. 
A belső ellenőrzés által végzett tevékenység bemutatása (Bkr. 48. § a.) pont)

I/1. 
Az éves ellenőrzési tervben foglalt feladatok teljesítésének értékelése (Bkr. 48. § aa) pont)
I/1/a. 
A tárgyévre vonatkozó éves ellenőrzési terv teljesítése, az ellenőrzések összesítése 

I/1/b. 
Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása

I/2. 
A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)

I/2/a.
A belső ellenőrzési egység humánerőforrás-ellátottsága

I/2/b.
A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)

I/2/c.
Összeférhetetlenségi esetek (Bkr. 20. §-a alapján)

I/2/d.
A belső ellenőri jogokkal kapcsolatos esetleges korlátozások bemutatása

I/2/e.
A belső ellenőrzés végrehajtását akadályozó tényezők

I/2/f.
Az ellenőrzések nyilvántartása

I/2/g.
Az ellenőrzési tevékenység fejlesztésére vonatkozó javaslatok

I/3.
A tanácsadó tevékenység bemutatása (Bkr. 48. § ac pont)

II.
A Belső kontrollrendszer működésének értékelése ellenőrzési tapasztalatok alapján (Bkr. 48. § b) pont)

II/1.
A Belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)

II/2.
A Belső kontrollrendszer öt elemének értékelése (Bkr. 48. § bb) pont)

III. 
Az intézkedési tervek megvalósítása (Bkr. 48. § c) pont)
III/1.
Az intézkedési tervek megvalósulása (Bkr. 48. § ca) pont)
III/2.
Az intézkedési tervek megvalósulása (Bkr. 48. § cb) pont)
I. 
A belső ellenőrzés által végzett tevékenység bemutatása (Bkr. 48. § a.) pont)

2024-ben a belső ellenőrzési feladatokat, a belső ellenőrzési tervben foglaltakat az önkormányzatnál és intézményeinél, gazdasági társaságainál külső szolgáltató bevonásával teljesítette. 

I/1. 
Az éves ellenőrzési tervben foglalt feladatok teljesítésének értékelése (Bkr. 48. § aa) pont)

Összességében 1 témában összesen 1 vizsgálatot végeztem, melyekre 12 revizori napot használtam fel. Áthúzódó ellenőrzés nem volt. Soron kívüli ellenőrzés nem volt. Vizsgálatokat a 2024. éves belső ellenőrzési tervben foglaltaknak megfelelően szervezték.
Elvégzett belső ellenőrzések száma összesen 1 ellenőrzés, melyből:




1 db szabályszerűségi ellenőrzés,



0 db pénzügyi ellenőrzés,




0 db rendszerellenőrzés,




0 db utóellenőrzés.

I/1/a. 
A tárgyévre vonatkozó éves ellenőrzési terv teljesítése, az ellenőrzések összesítése

A 2024. évi belső ellenőrzési tervben tervezett 1 témában összesen 1 ellenőrzést a belső ellenőrzés elvégezte. Soron kívüli ellenőrzés nem volt. Elmaradt ellenőrzés nem volt. Áthúzódó ellenőrzés nem volt. 

A „Belső Ellenőrzési Kézikönyv” előírásai szerint a belső ellenőr köteles összesített értékelést és véleményt megfogalmazni az általa ellenőrzött területről. Az értékelés az alábbiak szerint alakult:
· megfelelő: 


nem volt
· korlátozottan megfelelő: 
1 db
· gyenge: 
 
nem volt
· kritikus: 



nem volt
· elégtelen: 



nem volt.

I/1/b. 
Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása

Az ellenőrzés büntető, szabálysértési, kártérítési illetve fegyelmi eljárás megindítására okot adó cselekményt nem tárt fel.
I/2. 
A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)

A belső ellenőrzés a Völgységi Önkormányzatok Társulása belső ellenőrzési feladatállátásában résztvevő önkormányzatoknál külső erőforrás bevonásával valósult meg. A belső ellenőrzési tevékenységet akadályozó tényezők nem merültek fel. A belső ellenőrzés 2024. évi ellenőrzési tervében meghatározott ellenőrzéseket a hatályos belső ellenőrzési kézikönyv szerint végezte. 

I/2/a.
A belső ellenőrzési egysége humánerőforrás-ellátottsága
Völgységi Önkormányzatok Társulása a 2024. évi belső ellenőrzési feladatokat külső szolgáltató bevonásával látta el. 

A külső szolgáltató belső ellenőr rendelkezik belső ellenőri regisztrációval, így megfelel az Áht. 70. § (4)-(5) bekezdésében előírtaknak. 

A külső szolgáltató képzettsége megfelel a belső ellenőr megfelel a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendeletben meghatározott feltételeknek. 

A belső ellenőr a kötelező továbbképzési kötelezettségét (ÁBPE-II.) 2024. évben teljesítette.

I/2/b.
A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)
A funkcionális függetlenség az ellenőrzés során megvalósult, a belső ellenőrzések megtervezése, megszervezése és végrehajtása a Bkr. előírásainak megfelelően történt.

Az ellenőrzési tevékenységet akadályozó tényező nem volt, az együttműködés megfelelő volt. 

I/2/c.
Összeférhetetlenségi esetek (Bkr. 20. §-a alapján)

2024. évi ellenőrzés során nem fordultak elő összeférhetetlenségi esetek. 

I/2/d.
A belső ellenőri jogokkal kapcsolatos esetleges korlátozások bemutatása

A belső ellenőrzés során az ellenőrzés valamennyi dokumentációhoz hozzáfért. Az ellenőrzött szervnél, illetve szervezeti egységnél mind a vezetők, mind az alkalmazottak a szükséges tájékoztatást megadták. 

Az ellenőrzések lefolytatását az ellenőrzött szervezet semmilyen módon sem akadályozta. 
I/2/e.
A belső ellenőrzés végrehajtását akadályozó tényezők

A belső ellenőrzés végrehajtását nem akadályozták külső tényezők. 

I/2/f.
Az ellenőrzések nyilvántartása

A Bkr. által előírt ellenőrzési nyilvántartásban rögzítésre kerültek a belső ellenőrzés által végzett ellenőrzés tárgya, az ellenőrzés kezdetének és lezárásának időpontja, a belső ellenőrzését végző neve, a vizsgálat időszak, valamint az intézkedési terv készítésének szükségessége. A dokumentumok megőrzési helye a belső ellenőrzést végző szervnél.
I/2/g.
Az ellenőrzési tevékenység fejlesztésére vonatkozó javaslatok

Az Ellenőrzési Kézikönyvet 2024. évben felülvizsgáltuk, aktualizálása megtörtént. 

I/3.
A tanácsadó tevékenység bemutatása (Bkr. 48. § ac pont)

Tanácsadói tevékenység 2024. évben folyamatosan, a felmerülő kérdések megbeszélésével történt. 
II.
A Belső kontrollrendszer működésének értékelése ellenőrzési tapasztalatok alapján (Bkr. 48. § b) pont)

II/1. A Belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont) 

Megállapításokat rangsoroltuk, aszerint, hogy milyen hatással vannak az ellenőrzött tevékenységre, beleértve a belső irányítási és ellenőrzési rendszer hatékonyságára és eredményességére vonatkozó befolyásukat:

Az elvégzett vizsgálatokra az ellenőrzött szervezetek, illetve szervezeti egységek vezetői részéről észrevétel több esetben is érkezett, amelyet a Bkr. rendelkezései alapján kezelt a belső ellenőrzési vezető. 

II/2. 
A Belső kontrollrendszer öt elemének értékelése (Bkr. 48. § bb) pont)

A Belső kontrollrendszer szorosan kapcsolódik egyes elkülönített, de egymással összefüggő célok sorához. Ezek a fő célok, funkció, folyamat és tevékenység végrehajtásán keresztül valósulnak meg. 

A Belső kontroll rendszerét a Pénzügyminisztérium által közétett módszertani útmutatók alapján kell kialakítani. Minden államháztartási szervezetnek önmagának - a saját adottságainak ismeretében - kell megfogalmazni, hogy hogyan hajtja végre az államháztartási törvényben, a kormányrendeletekben megfogalmazott előírásokat.

II/2.1. Kontrollkörnyezet

Belső szabályzatok

A Hivatal folyamatosan aktualizálja a belső szabályzatait a külső környezet változásaival összhangban. A gyakori változások miatt a teljes naprakészség nehezen biztosítható.

Feladat-, és felelősségi körök

A szervezet rendelkezik a hatás-, jog- és felelősségi körök rögzítésére kiadott és rendszeresen aktualizált hatásköri jegyzékkel – SZMSZ, ügyrend. A teljes személyi állomány munkaköri leírással rendelkezik. 

A folyamatok meghatározása és dokumentálása

A szervezet tevékenységét jellemző valamennyi főbb működési folyamathoz (a szervezeti célok megvalósulása érdekében tudatosan megtervezett lépések, tevékenységek és cselekedetek sorozatához) hozzá kell rendelni az ellenőrzési nyomvonalat. 
A Hivatal rendelkezik Belső kontroll kézikönyvvel, ugyanakkor az ellenőrzési nyomvonal főként a pénzügyi-számviteli folyamatokat fedi le, az éves felülvizsgálat nem minden esetben valósul meg. Az ellenőrzési nyomvonal folyamatos karbantartása, javítása folyamatos feladatot jelent. 
Humán-erőforrás

A Hivatal humánerőforrás ellátottsága részben megfelelő, néhány területen problémák adódnak a fluktuációból. A dolgozók rendelkeznek a munkakörük ellátásához szükséges ismeretekkel.
Etikai értékek és integritás

A Hivatal szervezeti struktúrája világos, általában egyértelműen kialakítottak a felelősségi-, hatásköri viszonyok, feladatok. Az etikai értékeket az etikai kódex jeleníti meg az állomány számára. 

II.2.2
Integrált kockázatkezelési rendszer

A kockázatok meghatározása és felmérése

A Belső kontroll kézikönyv magába foglalja a kockázat kezelési rendszert is. A Hivatal kialakította a kockázatok nyilvántartását, elkészítették a kockázatok értékeléséhez az összesítést. Azonban még nem teljes körű a kockázatok meghatározása, feltárása. 

A folyamatgazdák és a vezetők elkezdték a kockázatok értékelését, és a kockázati tűréshatár meghatározását, de ez a feladat sem teljes körűen végrehajtott.

A kockázatok elemzése 

Az ellenőrzési nyomvonalban a szervezet tevékenységére jellemző összes folyamatot fel kell tüntetni, amit oly mértékben kell részfolyamatokra bontani, hogy az alapul szolgáljon a kockázati tényezők felmérésére és a kockázatok elemzésére, kezelésére is. A folyamat alapú ellenőrzési nyomvonal alapján a kockázatok elemzése és az előző évi állapot felülvizsgálata néhány szervezeti elemnél megkezdődött.

A kockázatok kezelése 

A megkezdett kockázatelemzés értékeléseinek megfelelően a kockázatok kezelését (a szükséges intézkedések megtételét, intézkedési tervek kidolgozását) el kell majd végezni, a nyilvántartásokba be kell vezetni.

A kockázatkezelés teljes folyamatának felülvizsgálata

Évente legalább egyszer értékelni kell a Hivatalt érintő kockázatokat. Az előző évi kockázatelemzés értékelési munkája elkezdődött a kockázat kezeléssel együtt. Sajnos nagyon lassan halad a kockázatok teljes körű feltárása. A belső ellenőrzések és a külső ellenőrzések által feltárt kockázatokkal kapcsolatos intézkedések teljesítése folyamatos. 

Csalás, korrupció, integritás
Kijelölésre került az integritás felelős. Az előírt szabályzatokkal rendelkeznek, így az integritási és korrupciós kockázatokra vonatkozó bejelentésének fogadásáról és kivizsgálásáról szóló szabályzat, a szervezeti integritást sértő események kezelésének eljárásrendje.
II.2.3.
Kontrolltevékenységek

Kontroll stratégiák és módszerek

Az ellenőrzések során tett megállapítások szerint egyes folyamatok esetében a kontrollpontok hiányoznak, vagy helytelenül – formálisan – vannak végrehajtva. Az engedélyezési és jóváhagyási eljárások, a feladat, hatás- és felelősségi körök elhatárolása rendezett, az SZMSZ-nek megfelelő. A műveletek, folyamatok, tevékenységek elosztása – a humánerőforrás elosztását is beleértve - megfelelnek a hatékonyabb szervezeti felépítésnek és működésnek. 
A jelenleg hatályban levő okmányok egymással összhangban vannak, de a jogszabályi változások miatt gyakran szükséges az átdolgozásuk.

Feladatkörök szétválasztása

Az ellenőrzési nyomvonal kidolgozása során figyelemmel kellett lenni a logikai sorrendre és a teljes lefedettségre. A folyamatgazdák (felelősségi szintek) minden esetben megjelölésre kerültek. Az SZMSZ és a belső szabályok a feladatköröket nagyrészt megfelelően választják szét (főként a gazdálkodási folyamatokban), de a szabályozás és a fluktuáció miatti összehangoltság több esetben, időben elválik egymástól.

A folyamatgazdák működése nem hatékony, nincs koordinált együttműködés. A belső konrtoll munkacsoport feladatkörét csak részben látta el. 

A feladatvégzés folytonossága

A folyamatosság biztosított. Amennyiben új munkaerő lép be, úgy amennyiben lehetséges biztosítják az előddel párhuzamos munkavégzést, és az ügyek átadás-átvételét. 

II.2.4.
Információs és kommunikációs rendszer

Információ és kommunikáció

A Hivatal információs és kommunikációs rendszere az írott alapú (papír, elektronikus) rendszeres és nem rendszeres jelentések, feljegyzések, valamint a verbális alapokon nyugvó értekezleteken, illetve referálásokon keresztül kialakításra került. Rendszeres munkamegbeszéléseket tartanak. 

A Hivatal beszámoltatási rendszere főként szóbeli, többnyire nincs írásban dokumentálva a folyamat. Ebből eredhetnek további kockázatok, ha a feladatok végrehajtása, a határidők betartása nem teljeskörű. 

Összességében a Hivatal kommunikációs csatornáinak kihasználtsága megfelelő. 

Iktatási rendszer

A Hivatalhoz érkező ügyiratok, okmányok tekintetében az archiválás és információáramlás szabályozottabb és könnyebben ellenőrizhető, nyomon követhető módon, egyben papírtakarékosan és gyorsabban történik az ASP iktatási rendszer bevezetésével. Az elektronikus ügykezelésre átállás megkezdődött.

Hiányosságok, szabálytalanságok, korrupció jelentése

A belső ellenőrzés 2024. évben 0 esetben tett megállapítást szabálytalanság miatt.

II.2.5.
Nyomon követési rendszer (monitoring)

A szervezeti célok megvalósításának monitoringja

A monitoring megvalósulásának formái a szervezetnél:

1. Belső ellenőrzés, külső ellenőrzések

1. Folyamatba épített előzetes, utólagos és vezetői ellenőrzések – több esetben nem dokumentált, így kockázatot jelenthet
2. Beszámolók, adatszolgáltatások
3. Leltár

4. Önellenőrzések

5. Intézkedési tervek, megvalósítás nyomon követése, nyilvántartások.

A fent leírt tevékenységek szabályozottak, esetenként formanyomtatványok illetve online felület használatával történnek. A vezetői belső ellenőrzések folyamatosak, az ellenőrzésekről esetenként készült feljegyzések nyilvántartásba kerülnek, a feltárt hiányosságokra megállapítást tett az ellenőrzés.

A belső kontrollok értékelése

A költségvetési szerv vezetője minden év elején a jogszabályi előírásokkal összhangban nyilatkozik a kontrollrendszerek szabályszerű, gazdaságos, hatékony és eredményes működtetéséről. A költségvetési szerv vezetői részére tartandó ÁBPE továbbképzésén részvétel kötelező, a képzési kötelezettségre 2024. évben nem voltak kötelezettek. 

Belső ellenőrzés

Az államháztartási belső ellenőrzés külső szolgáltató által biztosított, így a funkcionális függetlenség is garantált.

Az ellenőrzések dokumentálása, nyilvántartása erre a célra felfektetett előadói ívekben történtek. A belső ellenőr bizonyosságot adó tevékenység és tanácsadó tevékenység keretén belül hajtott végre ellenőrzéseket. A belső ellenőrt nem vonták be egyéb folyamatok működtetésébe a polgári védelmi feladatokon kívül, függetlensége nem sérült.

III. 
Az intézkedési tervek megvalósítása (Bkr. 48. § c) pont)

Az ellenőrzött szervezetek elfogadták a jelentések megállapításait. A javaslatokra vonatkozóan elkészítették az intézkedési tervet, amely felelősöket és határidőket is megfogalmazott. 
III/1.
Az intézkedési tervek megvalósulása (Bkr. 48. § ca) pont)

Az intézkedések végrehajtása folyamatos. Az ellenőrzött szervezetek folyamatosan nyomon követik az intézkedések végrehajtását. Ugyanakkor több esetben elmaradások voltak az intézkedések végrehajtásáról szóló beszámolásnál. 
A kapott tájékoztatás szerint 2024. évben Mórágy Község Önkormányzatánál nem került sor külső ellenőrzésre.
III/2.
Az intézkedési tervek megvalósulása (Bkr. 48. § cb) pont)

Az intézkedések végrehajtása folyamatos. Az ellenőrzött szervezetek folyamatosan nyomon követik az intézkedések végrehajtását. Ugyanakkor több esetben elmaradások voltak az intézkedések végrehajtásáról szóló beszámolásnál

